
Projekteerimistingimuste kinnitamine
(Äkkeküla lasketiiru kompleksi rajamine
Narva Linnavolikogu 08.09.2011. a otsusega nr 113 kehtestatud 

Suur-Äkke ja Väike-Äkke ning nende lähiala detailplaneeringu alusel)
	1. ASJAOLUD JA MENETLUSE KÄIK




17.07.2013. a taotles SA Narva Linna Arendus, registrikood 90003812, asukoht Peetri plats 5, Narva linn, mille esindajana tegutseb juhatuse liige Sofja Homjakova, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Äkkeküla lasketiiru kompleksi rajamiseks Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringu alusel. 
Äkkeküla territooriumi arendamine toimub etapiliselt: I etapp – lasketiiru kompleksi rajamine, II etapp – Äkkeküla spordi- ja tervisekeskuse püstitamine (sh uue juurdepääsu ja tehnovõrkude rajamine). Spordi- ja tervisekeskuse püstitamise ehitusprojekti koostamist kavandatakse teostada eraldi projekteerimistingimuste alusel.

I etapina valmiva lasketiiru kompleksi koostisosad: lahtine lasketiir (50 m pikkune, teisaldatava katusealusega tulejoone ja märklaudade osas, lasketiiru pikkus tuleneb 30x 2,75-3,00 laskekohad, mõlemale poole 3-5 meetrit vaba tuleohutustsoon), lasketiiru kaitsevallid (pinnasest), tulejoon (laius 10-12 m, kohtunike/meedia koht (teisaldatavate rajatiste/varustuse jaoks), suusastaadion (asfalteeritud, ruudukujuline, mõõdud ca 60x100 m) koos ca 150 m trahviringiga, ning ajutised abirajatised (soojak, piirded, WC, prügikonteiner jmt). Tribüünid vaatajatele (integreerituna spordi-ja tervisekeskuse hoonega) lahendatakse II etapis. I etapis nähakse ette koht teisaldatavate tribüünide jaoks. Lisaks tuleb ette näha lasketiiru kompleksi elektrienergiaga varustamine (ajutise lahendusena enne spordi- ja tervisekeskuse rajamist), sh välisvalgustus ja videovalve.

Alale juurdepääs on planeeritud olemasoleva Äkkeküla tee kaudu enne II etapina planeeritava spordi- ja tervisekeskuse rajamist, mis eeldab uue juurdepääsutee ehitamist vastavalt detailplaneeringule. Projekteerimisel tuleb lahendada ajutine parkimisvõimalus omal krundil.

	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2
Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Äkkeküla lasketiiru kompleksi rajamiseks Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringu alusel järgnevalt:
	3.1 ÜLDANDMED



	3.1.1  Kinnistusraamatu andmed: 
3.1.1.1 Äkkeküla tee 12, katastriüksuse tunnus 51105:004:0049, ühiskondlike ehitiste maa;
3.1.1.2 Äkkeküla tee (osaliselt), katastriüksuse tunnus 51103:005:0014, transpordimaa.

	3.1.2  Projekteerimistingimuste koostamise aluseks on projekteerimistingimuste 
          17.07.2013. a taotlus nr 7056/1-14, Ehitusseadus, Relvaseadus, Teeseadus,
          Narva linna üldplaneering, Narva linna ehitusmäärus, Eesti Standardid,    
          Narva Linnavolikogu 08.09.2011. a otsusega nr 113 kehtestatud Suur-Äkke 
          ja Väike-Äkke ning nende lähiala detailplaneering (edaspidi: detailplaneering).           

	3.2 PROJEKTEERIMISE EESMÄRK




Projekti koostamise eesmärgiks on Äkkeküla lasketiiru kompleksi rajamine.
	3.3 ÜLDNÕUDED 



3.3.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Ehitusseadus,

- Relvaseadus,
- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile” ” (edaspidi: MKM määrus 67);

- MKM 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” (edaspidi: MKM määrus 14);

- Siseministri 25.03.2002. a määrus nr 56 „Lasketiiru ja laskepaiga ning laskevõistluse ja treeninglaskmise ohutusnõuded” (edaspidi: Siseministri määrus 56);
- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel esitada see digitaalsel kandjal.

3.3.5 Esitada projekti nimetus: „Äkkeküla lasketiiru kompleksi rajamine”.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada ka tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistute tehnilised näitajad. Asendiplaanil näidata projekteeritava ala piirid, ehitiste asukohad ja mõõtmed, kaugused lähimate piiride ja ehitisteni, likvideeritavad ehitised, välisvõrgud, parkimiskohad, juurdepääs avalikult kasutatavale teele, transpordi liiklussuunad jne. Määratleda pinnakatted.
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.9 Ehitiste tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada ehitiste kasutamise otstarbed ja nende koodid). Kasutamise otstarbed ja koodid esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. Tehnilised näitajad esitada seletuskirja lisana.
3.3.10 Kehtestatud detailplaneeringu põhijoonise fragmendi koopia, Narva Linnavalitsuse korraldus projekteerimistingimuste kinnitamise kohta, tehnovõrkude valdajate poolt väljastatud tehnilised tingimused, projekti tellija lähteülesanne esitada ehitusprojekti lisadena.
3.3.11 Lasketiir peab vastama Relvaseadusega kehtestatud nõuetele ning Siseministri määrusele 56. Seletuskirjas esitada järgmine informatsioon: lasketiiru liik, nõuded selle liigi lasketiirule, nõuded laskepaigale ja muud ohutusnõuded lasketiirule ja laskepaigale.
3.3.12 Tagada puuetega inimeste liikumisvõimalused vastavalt MKM määrusele 14. Seletuskirja punktis „Invanõuded” esitada detailne informatsioon invanõuete kohta.

3.3.13 Ajutiste hoonete (sh soojaku) püstitamise puhul:
3.3.13.1 Hoone lahendus esitada graafiliselt ja kirjeldusena seletuskirjas vastavalt MKM määruse 67  ning Eesti Standardi EVS 811:2012 „Hoone ehitusprojekt” nõuetele. 

3.3.13.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri”.
3.3.14 Katusealuse ja ajutiste hoonete värvivaated esitada mõõtkavas 1:50. Vaadetel näidata välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus. Metallosade värvitoonid esitada RAL kataloogi järgi.
3.3.15 Katusealuse ja tribüünide lahendus esitada graafiliselt ja kirjeldusena seletuskirjas vastavalt MKM määruse 67. Arhitektuurne lahendus peab olema esinduslik ning mõjuma „esteetiliselt puhastatuna”. Lubatud katusealuse piirdetarindite materjal: mittepõlevast materjalist. 
3.3.16 Näha ette jalgratta hoidjate asukohad.

3.3.17 Näha ette väikevormid. Istepingi ja prügikasti tüüpide joonised esitada projekti lisadena.

3.3.18 Transpordi juurdepääsutee, kõnniteede ja parklaplatsi väljaehitamise puhul:

3.3.18.1 Esitada tee-ehitusprojekt (Teeseadus § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251). Projekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud, ehituseaegne liikluskorralduse skeem.

3.3.18.2 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.
3.3.18.3 Kõnnitee lahendus esitada sobiv lapsevankritega jalakäijatele ning ratastooli kasutajatele. Näha ette kõnniteelt laskumise alad. Näidata madalate äärekivide asukohad. Esitada madalate äärekivide kõrgus.

3.3.18.4 Lubatud sõidu- ja kõnniteede katted: asfalt, teekattekivid.

3.3.18.5 Projekteerimise lähtetase: hea (H).

3.3.18.6 Vertikaallahendus: tagada vete äravool teekattelt. 

3.3.18.7 Geomeetriline lahendus: tagada liiklusohutus. Tagada autode liikumisvõimalused. 

3.3.18.8 Projekteerida teekattemärgiste ja vajalike liikluskorraldusvahendite paigaldamine.

3.3.18.9 Tee-ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teeseadus,

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

- Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.3.19 Lahendada parklaplatsilt sademe- ja lumesulamisvee kogumine, nende puhastamine õli-liivapüüduri kaudu ning kanaliseerimine. Vee võib suunata nii magistraaltorudesse kui ka augustatud lokaalsetesse imbtorudesse. Parklaplatsi alla võib välja ehitada filtreerimis- või imbumisväljaku sõltuvalt põhjavee tasemest ja pinnase tihedusest.
3.3.20 Näha ette territooriumi tänavavalgustus. Esitada valgustimastidele paigaldatavate välisvalgustite näidised. 

3.3.21 Lahendada territooriumi elektrivarustus. Trafoalajaama projekteerimise puhul esitada ehitise arhitektuursed joonised (plaan, katuse plaan, püstlõige, värvivaated koos välisviimistluse passiga). Kui trafoalajaam projekteeritakse OÜ VKG Elektrivõrgud poolt, siis esitada vastav informatsioon E osa seletuskirjas.
3.3.22 Vajadusel näha ette territooriumi drenaaž.

3.3.23 Välisvõrkude projekteerimise puhul:

3.3.23.1 Välisvõrkude ehitusprojektid peavad vastama Eesti Standardile EVS 907:2010 „Rajatise ehitusprojekt” ning MKM määrusele 67. 
3.3.23.2 Taotleda eelnevalt tehnilised tingimused tehnovõrkude valdajatelt. 

3.3.23.3 Esitada tehnovõrkude koondplaan mõõtkavas 1:500. Tehnovõrkude koondplaanil esitada lisaks tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt); selged kinnistute piirid; tehnovõrkude valdajate kooskõlastused.

3.3.23.4 Välisvõrkude asendiplaanilised tingmärgid: vastavalt Eesti Standardi EVS 907:2010 „Rajatise ehitusprojekt” lisale C. Kasutada tingmärke koos tähtedega (näiteks ―v―).

3.3.23.5 Välisvõrkude ehitusprojektid kooskõlastada vastavate võrguvaldajatega.

3.3.23.6 Avalikult kasutatavat teed läbivate välisvõrkude paigaldamiseks tuleb esitada projekteerimises pädeva vastutava spetsialisti poolt koostatud ehituseaegne liikluskorralduse skeem ning ehitustööde käigus rikutud katete taastamise plaanid ja konstruktiivsed lõiked.  

3.3.24 Insener-tehnilised osad esitada Eesti Standartidega ettenähtud mahus.

3.3.25 Piirdeaia projekteerimise puhul esitada värvivaated ja tehnilised näitajad (ehitisealune pind, kõrgus, pikkus). Vaatele tuleb märkida piirde värvitoon ja värvikood. Metallosade värvikoodid esitada RAL kataloogi järgi. Postide betoonaluse projekteerimise puhul esitada vundamendiosa lõige. Märkida ära EPN-s kehtestatud betooni tugevusklass. Piirde plaanil näidata piirdeaia ja selle postide asukohad, postide vahelised mõõtmed.
3.3.26 Puude likvideerimise puhul määrata likvideeritavate puittaimede arv ning liikide loetelu
3.3.27 Jäätmete kogumine kruntidel: vastavalt jäätmeseaduses toodud nõuetele ning Narva jäätmehoolduseeskirjale. Vajadusel näha ette kõvakattega prügikonteineri plats. Esitada konstruktiivne lõige ja kasutatavate materjalide spetsifikatsioon. Prügimaja projekteerimise puhul esitada ehitise tehnilised näitajad, värvitoon ning näidis (nt pildid või vaated).

3.3.28 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.3.29 Riigimaale rajatiste projekteerimise puhul taotleda Ida-Viru Maavalitsuselt riigimaa osas isikliku kasutusõiguse seadmist.

3.3.30 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. 

3.3.31 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
3.3.32 Muud nõuded: vastavalt detailplaneeringu ja tehnovõrkude valdajate nõuetele, projekti tellija lähteülesandele ning Eesti Vabariigis kehtivate seaduste, määruste, standardite ja projekteerimisnormidega ettenähtud nõuetele.
	3.4 KOOSKÕLASTUSED




3.4.1   Ida-Eesti Päästekeskus.

3.4.2   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 23.07.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

